บาทเปิด33.11 แข็งค่า
เงินบาทเปิดตลาด 33.11บาทต่อดอลล่าร์ แข็งค่า หลังดอลล์อ่อนจากกระแสข่าวว่าที่ปธ.เฟดคนใหม่ มองกรอบวันนี้ 33.05-33.20
20 ต.ค. 2560

เงินบาทเปิดตลาด 33.11บาทต่อดอลล่าร์ แข็งค่า หลังดอลล์อ่อนจากกระแสข่าวว่าที่ปธ.เฟดคนใหม่ มองกรอบวันนี้ 33.05-33.20นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.11 บาท/ดอลลาร์ แข็งค่าจากปิดตลาดเย็นวานนี้ที่ระดับ 33.14 บาท/ดอลลาร์ หลังดอลลาร์อ่อนค่าจากความกังวลเรื่องการเลือกประธานธนาคารกลางสหรัฐ (เฟด) คนใหม่ แม้เมื่อคืนตัวเลขเศรษฐกิจของสหรัฐฯ ที่ประกาศออกมาจะดีกว่าคาดการณ์ก็ตาม"บาทแข็งค่าเนื่องจากดอลลาร์อ่อนค่าจากปัจจัยเรื่องการคัดเลือกประธานเฟดคนใหม่ หลังนักลงทุนพอใจกับรายชื่อตัวเต็งที่จะได้รับคัดเลือกน้อยลง" นักบริหารเงิน กล่าวนักบริหารเงิน คาดกรอบการเคลื่อนไหวของเงินบาทวันนี้ไว้ที่ 33.05-33.20 บาท/ดอลลาร์